I aften er for mange en aften med and i vente. Men nu kan der måske blive sat en stopper for mortensaftens-hyggen i flere nordjyske hjem. I hvert fald hvis man vælger at følge Fødevarestyrelsen opfordring. Fødevarestyrelsens Rejsehold lukkede torsdag en slagter på Øster Thirupvej 270, 9800 Hjørring, og nu opfordrer de forbrugerne, der har købt lam, høns, ænder og gæs, til at kassere varerne eller levere dem tilbage. Varerne er købt under ''stærkt uhygiejniske forhold'' og kan være sundhedsskadelige, lyder det fra styrelsen. Hverken før eller efter slagtning har dyrene været dyrlægekontrolleret, og der er derfor risiko for, at de kan have været syge ved slagtning.

Opsummering:
Fødevarestyrelsen har lukket ulovlig slagter i Hjørring, og nu opfordrer de forbrugerne til at kassere Mortens and, gæs og høns.